Սերգո Երիցյան

Սերգո Սարգսի Երիցյան (), հայ պետական գործիչ, հեռուստալրագրող, բանասիրական գիտությունների դոկտոր։

Կենսագրություն 
1975-1978 թվականներին սովորել է Երևանի պետական համալսարանի բանասիրական ֆակուլտետում, 1978 թվականին Մոսկվայի Լոմոնոսովի անվան պետական համալսարանի ժուռնալիստիկայի ֆակուլտետում։ 2004 թվականին պաշտպանել է «Հեռուստատեսություն. գործառույթները, զարգացման միտումները և հեռանկարները» թեմայով ատենախոսություն և ստացել բանասիրական գիտությունների դոկտորի գիտական աստիճան, 2007 թվականի նոյեմբերին պաշտպանել է «Հայաստանի հեռուստատեսությունը ԶԼՄ-ների համակարգում» թեկնածուական ատենախոսությունը և ստացել բանասիրական գիտությունների թեկնածուի աստիճան։ 1981-1999 թվականներին աշխատել է ՀՀ հեռուստառադիոյի համակարգում՝ զբաղեցնելով տարբեր պաշտոններ՝ խմբագրից մինչև հասարակական կարծիքի ուսումնասիրման կենտրոնի տնօրեն։ Հայաստանի ժուռնալիստների միության անդամ է։ 1996-2003 թվականներին եղել է ՀՀ Ազգային ժողովի պատգամավոր, 2003-2006 թվականներին` ՀՀ կրթության և գիտության նախարար, 2006-2008 թվականներին՝ ՀՀ նախագահի խորհրդական։ 2008 թվականի մայիսի 31-ին ՀՀ Նախագահի հրամանագրով ազատվել է ՀՀ Նախագահի խորհրդականի պաշտոնից։ 2010 թվականից ղեկավարում է ՀՀ ԿԳՆ լեզվի պետական տեսչությունը։ 2017 թվականին ստացել է Հայաստանի Հանրապետության քաղաքացիական ծառայության 2-րդ դասի պետական խորհրդականի դասային աստիճան։ Մահացել է ԱՄՆ-ում 2023 թվականի հունիսի 23-ին երկարատև ու ծանր հիվանդությունից հետո։

Ընտրովի տպագրումներ 
 Հանրության իրազեկվածության գումարելիները (համահեղինակությամբ Ա. Բաղդասարյանի), Երևան, 2007 թ., 508 էջ
 Հեռուստատեսային տերմինների և հասկացությունների տեղեկատու բառարան, Երևան, 2008 թ., 454 էջ
 Հեռուստատեսություն. ակունքներից մինչև ժամանակակից զարգացումներ, Երևան, 2009 թ., 603 էջ
 Ժամանակակից հեռուստատեսություն. բովանդակության և ձևի որոնումներ, Երևան, 2010 թ., 854 էջ
 Հեռուստատեսություն. հայացք` ներսից և դրսից, Երևան, 2010 թ., 887 էջ

Ծանոթագրություններ 

Հայ լրագրողներ
Բանասիրական գիտությունների դոկտորներ
ՀՀ ԱԺ 1-ին գումարման պատգամավորներ
Հայաստանի ժուռնալիստների միության անդամներ
Հայ պետական գործիչներ
Հեռուստալրագրողներ
ԵՊՀ բանասիրական ֆակուլտետի շրջանավարտներ
Հայ քաղաքական գործիչներ
Մոսկվայի պետական համալսարանի շրջանավարտներ